Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Galazians
Cjapitul 6
Compuartament pratic seont il Spirt
6 1 Fradis, in câs che un al vegni cjatât in fal, vualtris, ch’o sês guidâts dal Spirt, coregêtlu cun biel trat; e tu tegniti vuardât par no colâ ancje tu te tentazion. 2 Puartait ognidun la cjame di chel altri e cussì o colmarês la leç di Crist. 3 Di fat se un al crôt di jessi alc, cu la cuâl che nol è nuie, si imbroe sè e si inlût. 4 Ognidun ch’al scrutini lis sôs voris, dibessôl, e alore al cjatarà dentri di sè e no intun altri un motîf di tignîsi in bon. 5 Di fat ognidun al varà di puartâsi la sô cjame.
6 Chel ch’al ven istruît te peraule al à di spartî dut ce ch’al à cun chel che lu istruìs. 7 No stait a fâsi inlusions: cun Diu no si pò fufignâ; parcè che l’om al cjaparà sù ce ch’al varà semenât. 8 Chel ch’al semene lant daûr de cjar al cjaparà sù distruzion; invezit chel che al semene lant daûr dal Spirt al cjaparà sù la vite eterne. 9 Cuant che o fasìn il ben, no stin a lassâsi cjapâ de sflacje o de strachetât; se no molìn tal nestri impegn, cuant che al sarà il moment o cjaparìn sù. 10 Par chel, cumò ch’o vin la cumbinazion juste, fasìn ben cun ducj, soredut cun chei ch’a son de nestre stesse famee par cont di fede.
Conclusion
11 Cjalait cun ce ponts grues che us scrîf cu la mê man. 12 Chei ch’a vuelin fâ biele figure lant daûr de cjar, a cirin di fâus circuncidi dome par no jessi perseguitâts par colpe de crôs di Crist.
13 Di fat nancje chei che si fasin circuncidi no rispietin la leç, ma a vuelin che si circuncidês dome par vantâsi de vuestre debolece. 14 Par chel che mi rivuarde me, che no mi capiti mai di vantâmi di alc che no sedi la crôs dal Signôr, che midiant di lui il mont al è stât metût in crôs par me e jo pal mont. 15 Di fat ni la circuncision ni la mancjance di circuncision no contin nuie, ma dome il jessi une creature gnove. 16 E chei ch’a laran indenant cun cheste regule, pâs e misericordie par lôr e pal Israel di Diu.
17 Di chi indenant nissun nol à di lambicâmi: di fat o puarti tal gno cuarp i sigjîi di Crist.
18 La gracie dal Signôr nestri Gjesù Crist ch’e sedi cul vuestri spirt, fradis. Amen.
Notis:
- 6,2 - Chest al è, in pratiche, l’amôr.
- 6,4 - Nol è mâl vantâsi; al è mâl fâ confronts.
- 6,11 - A chest pont de letare, al à di vê cjapât in man il penâl lui in persone.
- 6,17 - Dopo di ce ch’al à dit, nol covente stâ a cincuantâ s’al à vudis o no lis stigmatis usance san Francesc.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn fur_Latn fur_Latn fur_Latn fur_Latn fur_Latn fra_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn